ฮั่งเส็งปิดเช้าลบ 130.49 จุด หลังเฟดคงดอกเบี้ยตามคาด
ฮั่งเส็งปิดเช้าลบ 130.49 จุด หลังเฟดคงดอกเบี้ยตามคาด
4 พ.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 130.49 จุด หรือ 0.53% ปิดภาคเช้าที่ 24,565.64 จุด หลังจากธนาคารกลางสหรัฐ (เฟด) มีมติคงอัตราดอกเบี้ยในการประชุมเมื่อวานนี้ตามที่ตลาดคาดการณ์ไว้
นอกจากนี้ ฮั่งเส็งยังได้รับปัจจัยถ่วงจากภาวะการซื้อขายที่ซบเซาในตลาดหุ้นนิวยอร์ก โดยดัชนี Nasdaq ปิดตลาดอ่อนแรงลง หลังจากพุ่งขึ้นทำสถิติสูงสุดติดต่อกัน 2 วันทำการก่อนหน้านี้ อันเนื่องมาจากผลประกอบการที่อ่อนแอของบริษัทแอปเปิล อิงค์